
А  Н  Е  К  С
ОТНОСНО ОСИГУРЯВАНЕ ЗАЩИТАТА НА ЛИЧНИТЕ ДАННИ 
към
ДОГОВОР ЗА ОРГАНИЗИРАНЕ И ПРОВЕЖДАНЕ НА ПРОДЪЛЖАВАЩО ОБУЧЕНИЕ

№…………./ от …………….

Днес ........................................г., в гр. ............................... между:


1. БЪЛГАРСКА АСОЦИАЦИЯ НА ПРОФЕСИОНАЛИСТИТЕ ПО ЗДРАВНИ ГРИЖИ, 
ЕИК  по БУЛСТАТ 131117935, ЗДДС № BG 131117935 гр. София  п.к.1680,  ул. Казбек № 62  представляван от Диана Йорданова Георгиева       - председател на БАПЗГ, от една страна, наричан за краткост АДМИНИСТРАТОР НА ЛИЧНИ ДАННИ
и
2. ……………………………., ……………………., със седалище и адрес на управление: 
ЕИК  по  . БУЛСТАТ………………………………….
представлявано  от : 
в качеството си на Председател на Управителния съвет наричано за краткост ОБРАБОТВАЩ ЛИЧНИ ДАННИ,

се сключи настоящият анекс към договор за продължаващо обучение № …………. от ………………… за следното:

Като се има предвид че:

•	АДМИНИСТРАТОРЪТ има достъп до личните данни на следните физически лица професионалисти по здравни грижи, участващи в различни форми на продължаващо обучение,  наричани по-долу "субектите на данни", като обработването на личните данни е във връзка със следните цели: 
· Регистрация на участника за конкретна форма на продължаващо обучение;
· Обработка на списъка с участниците в продължаващото обучение; 
· Регистрация на кредитните точки в Националния електронен професионален регистър
•	АДМИНИСТРАТОРЪТ желае ОБРАБОТВАЩИЯТ ЛИЧНИ ДАННИ да извърши определени видове обработване в съответствие с целите, определени в следващата точка.
•	АДМИНИСТРАТОРЪТ е определил целта и средствата за обработване на лични данни, а именно: регистрация на членове на БАПЗГ (субекти на лични данни), участници в курсове за продължаващо обучение, обработка на списъците с участници в обучението и регистрация на кредитните точки в Националния електронен професионален регистър. 
•	ОБРАБОТВАЩИЯТ ЛИЧНИ ДАННИ се е задължил да се съобрази с настоящото споразумение за обработване на данни и да спазва задълженията за сигурност и защита на лични данни съгласно Общия регламент относно защита на данните.
•	АДМИНИСТРАТОРЪТ се счита за отговорна страна по смисъла на Общия регламент.

Страните се споразумяха за следното:
I. СРОК 
Чл.1.(1) Срокът на настоящото споразумение изтича заедно със срока на основния договор.
(2) Списъците с участници във форми на продължаващо обучение се съхраняват от Обработващия данни за срок от 5 (пет) години, считано от датата на приключване на конкретния курс за продължаващо обучение, а от Администратора за срок от 10 (десет) години, считано от същата дата.
(3) Сроковете по ал. 2 започват да текат от датата на приключване на съответната форма на продължаващо обучение.

ЦЕЛИ НА ОБРАБОТВАНЕТО
Чл.2.Обработващият лични данни се задължава да обработва лични данни от името на Администратора в съответствие с целта и условията, определени в настоящото споразумение за обработване на данни, както следва:
(1) регистрация на участници в конкретната форма на продължаващо обучение
(2) предоставяне на Администратора списък  с данните на регистрираните участници
Чл.2а. Обработваните данни включват данните, необходими за идентифициране на участника и отразяване на преминатото обучение: име, презиме, фамилия, УИН и данни за съответната форма на продължаващо обучение и кредитна оценка.
Чл.3.(1) Обработващият лични данни се задължава да не използва личните данни на субектите извън цитираните в преамбюла към настоящото споразумение и в чл. 2 цели.
(2) Администраторът на лични данни се задължава да информира Обработващия лични данни преди всяко обработване за цели, които не са предвидени в това Споразумение за обработка на данни.
Чл.4.Обработващият лични данни обработва личните данни само по документирано нареждане на Администратора, включително що се отнася до предаването на лични данни на трета държава или международна организация, освен когато е длъжен да направи това по силата на правото на ЕС или правото на държава членка, което се прилага спрямо Обработващия лични данни, като в този случай Обработващият лични данни информира Администратора за това правно изискване преди обработването, освен ако това право забранява такова информиране на важни основания от публичен интерес
II. ЗАДЪЛЖЕНИЯ НА ОБРАБОТВАЩИЯ ЛИЧНИ ДАННИ
Чл.5.(1) Обработващият лични данни:
а) гарантира, че лицата, оправомощени от него да обработват личните данни, са поели ангажимент за поверителност или са задължени по закон да спазват поверителност;
б) взема всички необходими мерки съгласно член 32 от Общия регламент във връзка със сигурността на обработването на личните данни;
в) подпомага Администратора да гарантира изпълнението на задълженията съгласно членове 32 - 36 от Общия регламент, като отчита естеството на обработване и информацията, до която е осигурен достъп на обработващия лични данни;
г) по избор на Администратора заличава или връща на Администратора всички лични данни след приключване на услугите по обработване и заличава съществуващите копия, освен ако правото на ЕС или правото на държава членка не изисква тяхното съхранение;
д) осигурява достъп на Администратора до информацията, необходима и достатъчна за доказване на изпълнението на задълженията, и позволява и допринася за извършването на проверки, от страна на администратора, изразяващи се в редовна комуникация и обсъждания на техническите и организационни мерки между страните. Обработващият лични данни незабавно уведомява администратора, ако според него дадено нареждане нарушава Общия регламент или други разпоредби на ЕС или на държавите членки относно защитата на данни;
е) при възникване на нарушение на сигурността на данните, осигурява достъп за извършване на одит на националния надзорен орган в съдействие с Администратора, с оглед установяване на виновната страна, релевантните обстоятелства и обема на отрицателните последици, възникнали или възможно да възникнат за субектите на данни, 
ж) спазва необходимите условия за включване на друг обработващ лични данни;

з) Обработващият лични данни може в рамките на настоящото споразумение да ангажира друг обработващ лични данни само с разрешение на Администратора, като гарантира, че избраният от него обработващ лични данни се е съгласил писмено със същите задължения, които са съгласувани между администратора и обработващия лични данни.
и) В случай на договореност с администратора, обработващият може да уведоми надзорния орган за нарушения на личните данни от името на администратора, ако администраторът е дал на обработващия разрешение и това е част от договорните споразумения между администратора и обработващия. 
III. РАЗПРЕДЕЛЕНИЕ НА ОТГОВОРНОСТТА
Чл.6.(1) Обработващият лични данни е отговорен само за обработката на личните данни съгласно настоящото споразумение за обработка на данни, в съответствие с инструкциите на администратора и на контролиращия орган.
(2) Администраторът определя целите и правното основание за обработването на личните данни, а Обработващият лични данни ги обработва единствено по документирани указания на Администратора и в рамките на настоящото споразумение.
IV. ЗАДЪЛЖЕНИЕ ЗА ДОКЛАДВАНЕ
Чл.7.(1) В случай на неправомерно обработване на данни или друго нарушение съгласно Общия регламент, обработващият лични данни трябва да уведоми администратора за това без ненужно забавяне след узнаването за нарушението, след което администраторът информира субектите на данни и съответния надзорен орган.
(2) Във връзка с ал.1, обработващият лични данни се задължава да предостави пълна и точна информация.
(3) Обработващият лични данни се задължава да си сътрудничи с националния надзорен орган и субектите на данни, като остава отговорен за неизпълнение на законовите си задължения.
(4) Задължението за докладване включва във всеки случай задължението да докладва и фактът, че е настъпило неправомерно обработване на данни/друго нарушение, включително подробности относно предполагаемата причина; известните и / или очаквани последствия, предложеното решение, мерките, които са предприети.
V. СИГУРНОСТ
Чл.8.Обработващият лични данни се задължава да предприеме подходящи технически и организационни мерки във връзка със защитата на личните данни, като спазва изискванията на Общия регламент относно защита на данните. 
Чл.9.(1) При констатирани нарушения по обработването на лични данни от страна на Обработващия лични данни, Администраторът уведомява националния надзорен орган и може да участва при извършването на проверка, включително чрез Одит, от страна на надзорния орган по отношение на Обработващия лични данни. 
(2) Констатациите по отношение на извършения одит се обсъждат и оценяват от страните.

ИЗМЕНЕНИЕ.ПРЕКРАТЯВАНЕ
Чл.10.(1) Настоящото Споразумение за обработване на данни се сключва за срока, посочен в чл.1.
(2) Споразумението за обработване на данни може да бъде прекратено: 
-	с изтичане на срока; 
-	по взаимно съгласие, изразено писмено;
-	при неизпълнение на задълженията на всяка от страните, както и при нарушения на Общия регламент, като в този случай всяка от страните има право да уведоми надзорния орган за извършеното нарушение.
Чл.11.Настоящото споразумение за обработване на данни може да бъде изменяно само от страните по взаимно съгласие.
VI. ДОПЪЛНИТЕЛНИ РАЗПОРЕДБИ
Чл.12.(1) Споразумението за обработване на данни и тяхното прилагане ще се регулира от българското законодателство. 
(2) Всеки спор, възникващ между страните по отношение на и / или произтичащ от настоящото споразумение за обработване на данни, ще бъде отнесен до компетентния орган.
Настоящото споразумение беше съставено в 2 (два) екземпляра.

Администратор:                                                                Обработващ лични данни:
[bookmark: _Hlk240452802].................................                                                           .................................


(подпис)                                                                               (подпис)



